# **DECIZIA ETAPEI DE ÎNCADRARE**

Proiect

Ca urmare a solicitării de emitere a acordului de mediu adresate de **Asociația de Dezvoltare Intercomunitară de Utilități Publice pentru Serviciul de Alimentare cu Apă și de Canalizare Zimbor, Sânmihaiu Almașului,** sediul în loc. Zimbor, nr. 116, com. Zimbor, jud. Sălaj,înregistrată la APM Sălaj, cu nr. 5171/19.06.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 14.09.2023, că proiectul: ***Canalizare menajeră și stație de epurare pentru ADI Comuna Zimbor și Comuna Sânmihaiu Almașului, județul Sălaj,*** propus a fi amplasat în loc. Sânmihaiu Almașului, Zimbor, Chendremal, Sutoru, com. Sânmihaiu Almașului și com. Zimbor, jud. Sălaj,

***nu se supune evaluării impactului asupra mediului*** ***și***

***nu se supune evaluării impactului asupra corpurilor de apă.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în anexa nr. 2, la pct.10, lit. b.) *proiecte de dezvoltare urbană , inclusiv construcţia centrelor comerciale şi a parcărilor auto publice* , și pct. 11, lit. c) -

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Magazin Sălăjean, afişare și înregistrare anunţ la sediul Primăriei Comunei Zimbor, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

Prin proiect se propune realizarea următoarelor lucrări pe ape și în legătură cu apele:

**1.** **Înființare sistem de canalizare menajeră și racorduri** în localitățile Sînmihaiu Almașului, Zimbor, Sutor și Chendremal, pe o lungime totală de 34404 m, cu un număr total de 1020 bucăți de racorduri la rețeaua de canalizare pentru gospodării. Rețeaua este dimensionată pentru colectarea unui debit: Qu zi med=44.62 m3/zi și Qu zi max=57.99 m3/zi, și transportul acestuia până la stația de epurare mecano-chimică nou-proiectată din extravilanul localității Sânmihaiu Almașului, în montaj îngropat, de-a lungul drumurilor de acces aparținând domeniului public.

**1.1.** Gravitational, pe o lungime totală de L= 28797.00 m, cu conducte PVC – KG cu Ø 250-315mm și PEID Ø 90-160mm, care se va echipa cu un număr de 883 de racorduri și 756 cămine de vizitare. În localitatea Sînmihaiu Almașului se va realiza pe o lungime de 11889 m, în localitatea Zimbor pe o lungime de 8312m, în localitatea Șutoru pe lungimea de 2877m, iar în localitatea Chendremal pe o lungime de 1049 m. Pentru a facilita traversarea cursurilor de apă prevăzute prin proiect cu apele uzate menajere, se vor realiza un număr de 11 stații de pompare prefabricate, subterane, complet utilate, în constructie monobloc din PIED/beton:

- Stația de pompare (SP1), amplasată în localitatea Sutoru, echipată cu 2 electropompe submersibile( 1+1R, Qi=12.42 m3/h, Hp=5mCA)

- Stația de pompare (SP2), amplasată în localitatea Sutoru, echipată cu 2 electropompe submersibile( 1+1R, Qi=13.82 m3/h, Hp=6mCA)

- Stația de pompare (SP3), amplasată în localitatea Sutoru, echipată cu 2 electropompe submersibile( 1+1R, Qi=13.93 m3/h, Hp=5mCA)

- Stația de pompare (SP5), amplasată în localitatea Zimbor, echipată cu 2 electropompe submersibile( 1+1R, Qi=12.64 m3/h, Hp=7mCA)

- Stația de pompare (SP6), amplasată în localitatea Zimbor, echipată cu 2 electropompe submersibile( 1+1R, Qi=44.5 m3/h, Hp=7mCA)

- Stația de pompare (SP7), amplasată în localitatea Zimbor, echipată cu 2 electropompe submersibile( 1+1R, Qi=101.77 m3/h, Hp=48mCA)

- Stația de pompare (SP1), amplasată în localitatea Sanmihaiu Almasului, echipată cu 2 electropompe submersibile( 1+1R, Qi=12.42 m3/h, Hp=6mCA)

- Stația de pompare (SP2), amplasată în localitatea Sanmihaiu Almasului echipată cu 2 electropompe submersibile( 1+1R, Qi=114.95 m3/h, Hp=25mCA)

- Stația de pompare (SP3), amplasată în localitatea Sanmihaiu Almasului echipată cu 2 electropompe submersibile( 1+1R, Qi=12.42 m3/h, Hp=4mCA)

- Stația de pompare (SP5), amplasată în localitatea Sanmihaiu Almasului echipată cu 2 electropompe submersibile( 1+1R, Qi=12.42 m3/h, Hp=9mCA)

- Stația de pompare (SP6), amplasată în localitatea Sanmihaiu Almasului echipată cu 2 electropompe submersibile( 1+1R, Qi=92.38 m3/h, Hp=7mCA)

**1.2.** Sub presiune, cu conducte PEID cu Ø 40-160 mm, îmbinate prin termofuziune sau electrofuziune, pe o lungime totală de L=5607 m, astfel: în localitatea Sînmihaiu Almașului pe lungimea de 2195, în localitatea Zimbor pe lungimea de 390m, în localitatea Sutor pe lungimea de 1232 m și în localitatea Chendremal pe lungime de 1790 m. Transportul apelor uzate menajere prin conducte se va realiza prin intermediul unui număr de 2 stații de pompare echipate cu tocător:

- Stația de pompare (SP4), amplasată în localitatea Sutoru echipată cu 2 electropompe submersibile( 1+1R, Qi=13.93 m3/h, Hp=29mCA)

- Stația de pompare (SP4), amplasată în localitatea Sanmihaiu Almasului echipată cu 2 electropompe submersibile( 1+1R, Qi=15.59 m3/h, Hp=4mCA)

**2.** **Stația de epurare mecano-chimică**, modulară, dimensionată pentru 2127 locuitori, și va prelua apele uzate menajere din localitățile Sînmihaiu Almașului, Zimbor, Sutor și Chendremal, având o capacitate proiectată: Quz max=354.88 m3/zi, Quz med= 272.99 m3/zi. Aceasta va fi amplasată în punctele de coordonate topografice în sistem STEREO 70: (X=616758.854; Y=369153.552) (X=616758.126; Y=369155.873) (X=616769.753; Y=369159.521) (X=616770.481; Y=369157.200), în extravilanul localității Sânmihaiu Almașului, la cca. 150 m de zona construită a localității și la cca. 10 m de râul Santa Maria (cod cadastral II-1.48.12) în afara zonei inundabile a cursului de apă la debitul maxim cu probabilitatea de depășire de 5%, și va cuprinde următoarele instalații de prelucrare a calității apelor uzate:

**2.1. Treapta mecanică:**

- grătar rar (din bare de oțel-inox, H=2000 mm, l=500 mm și 25 mm distanță între bare) și fin pentru reținerea corpurilor grosiere și protejarea fluxului din aval. Grătarele rare si fine se vor monta într-un canal deschis (L=8.0 m, l=0.50 m, H=2.00 m) din beton armat. În aval de grătarul rar, în canalul deschis din beton, stația de epurare va fie echipata cu grătar fin (ochiuri de 3 mm) pentru reținerea particulelor mai mari decât dimensiunea ochiurilor sitei și protejarea fluxului din aval. Sita mecanică este un echipament compact (H=4400 mm, l=500 mm) cu curățare automată.

- by-passul prevăzut cu un grătar rar de dimensiuni H=2000 mm, l=500 mm montat într-un canal deschis (L=3.0 m, l=0.50 m, H=2.00 m) din beton armat.

- stația de pompare apă uzată, din elemente prefabricate, subterană. Dimensiunile SPAU sunt Ø 3000 mm; H=6.0 m.

- deznisipatorul, sub forma unui cămin Ø1000 mm; H=3.00 m. Nisipul acumulat în denisipator se va evacua periodic cu vidanja.

- rezervoare tampon exterior cu volumul V=100 m3 legat în pararel de un rezervor tampon cu volumul V=50 m3, rezultând un volum total Vtotal=150 m3. Rezervoarele tampon ale stației de epurare vor fi compuse din 2 rezervor subteran de formă cilindrică, cu inele echidistante, interconectate, din poliester armat cu fibra de sticla în construcție îngropată, Hpozare=4.50m. Dimensiunile rezervorelor sunt: 1 x Ø3.0m, L=14.7m si 1 x Ø3.0m, L=7.0m. Rezervoarele vor avea guri de vizitare Dn800, H=0.50m și racorduri de umplere și golire Dn100. Pentru asigurarea debitului de respirație al rezervoarelor, acestea vor avea câte o supapă de respirație Dn150 (80/40/40 cm).

**2.2. Treapta chimică:**

Modul de flotație va fi compus din:

- pompa de alimentare (Q=10 m3/h, P=3 kW)

- compresorul de aer (Q=240 l/min, P=1.5 kW)

- vas sub presiune din oțel galvanizat; V=370 l

- reactor tubular din PVC

- rezervorul de flotație (V=2000 l) dotat la partea superioară cu raclor electric pentru nămol (P=0.75 kW), iar la partea inferioară prezintă un con cu flanșă pentru golire.

Echipamentul pentru procesul de coagulare chimică și floculare va fi compus din:

- rezervoare de uz zilnic pentru dozarea automată a coagulantului (V=800 l) și a floculantului (V=800 l)

- pompă dozatoare coagulant (Q=0.7 l/min, P=0.28 kW)

- pompă dozatoare floculant (Q=0.7 l/min, P=0.28 kW)

- mixer floculant (P=0.37 kW)

- conducte de dozare în funcție de concentrația CBO5, CCO, a materiilor în suspensie și a fosforului

- pompe pneumatice Q=57 l/min

- recipientele de stocare V=1000 l

Modulul de Filtrare va fi compus din:

- pompa de alimentare a modulului de filtrare (Q=10 m3/h, P=1.29 kW),

- filtru cu auto curățare și rezervorul tampon al modulului (din PP; V=800 l)

- pompă pentru spălare inversă (Q=5l/min P=0.75 kW)

- rezervorul tampon de nămol (V=600 l)

Modulul de oxidare va fi compus din:

- pompa de alimentare a modulului (Q=10 mc/h, P=1.54 kW)

- rezervorul de hipoclorit pentru uz curent (din PP; V=250 l)

- reactorul tubular/mixer static (din PVC)

- pompa de dozare hipoclorit (Q=1 l/min, P=0.28 kW)

- conducte de dozare.

- rezervorul de stocare (V=6000 l)

- rezervorul de uz curent

- pompă pneumatică Q=57 l/min

Modulul de Dezinfecție va fi compus din:

- camera de reacție UV (P=0.35 kW)

- un senzor de temperatură

- linia de deshidratare, stabilizare, igienizare nămol conține: rezervorul tampon de colectare a nămolului primar cu umiditate ~98% V=600 l, treaptă pompare nămol primar Q= 5 m3/h conducta de distribuție a nămolului Dn32 mm deshidratare nămol – cu sac filtrant big-bag 5-10m3 poziționat pe platformă de deshidratare din beton.

**3. Instalații de măsurare a debitelor de apă evacuate**

Stația de epurare, între ultimul camin propus și gura de evacuare în emisar va fi prevăzută cu debitmetre pe linia de epurare pentru măsurarea debitului de apă epurată. Pentru by-pass se va amplasa un traductor ultrasonic de debit cu monitorizare a debitului, vitezei și a nivelului apei evacuate în emisar.

**4. Evacuarea apelor uzate**

Staţia de epurarea proiectată în localitatea Sînmihaiu Almașului va asigura evacuarea în râul Santa Maria printr-o gură de descărcare amplasată în incinta stației de epurare, în punctele de coordonate topografice în sistem STEREO 70: X=616753.355; Y=369169.211.

Apa epurată va fi evacuată din stația de epurare până într-un camin de vizitare printr-o conductă din PEID Ø70mm, având o lungime de 26.0m, ulterior din cămin apa ajungând în emisar printr-o conductă de PVC Ø315mm cu o lungime de 9.00 m și un sanț în lungime de 5.00 m realizat din pereu din piatra brută.

Apele uzate epurate, la evacuarea în emisar(r. Santa Maria), vor avea următoarele limite maxime de încărcare cu poluanți: pH-6.5-8.5 unit pH, materii în suspensie < 60 mg/l, CBO5<25 mg O2/l, CCOCr < 125 mg O2/ l, Amoniu < 3 mg / l, Substanțe Extractibile< 20 mg/l, Detergenți sintetici < 0.5 mg/l , Reziduu filtrate la 1050<2000mg/l.

**5. Traversări cursuri de apă cu conducte de canalizare menajeră**, astfel:

- Râul Almaș (cod cadastral- II.1.48)

- Râul Dolu (cod cadastral II.1.48.11)

- Râul Sâncraiul Almașului (cod cadastral II.1.48.10)

- Râul Valea Mare (cod cadastral- II.1.48.12.1)

- Râul Santa Maria (cod cadastral II.1.48.12)

**5.1. Supratraversări**

Supratraversarea cursului de apă Almașu, în comuna Zimbor prin punctele de coordonate topografice în sistem STEREO 70: mal drept (X=613055.357; Y=367975.199) și mal stâng( X=613084.190; Y=367982.272), prin ancorarea conductei PEHD Dn110 mm, protejată în tub de protecție PEHD, Dn 160mm, pe o lungime de 29.70 m de podul existent. Cota intradosului podului este 267.60 mdMN, cota de ancorare a conductei este 268.01 mdMN, astfel ancorarea conductei proiectate se va face peste cota intradosului podului.

Supratraversarea cursului de apă Dolu, în comuna Zimbor prin punctele de coordonate topografice în sistem STEREO 70: mal drept(X=613013.114; Y=368013.489) și mal stâng (X=613013.340; Y=368004.299), prin ancorarea conductei PEHD Dn90 mm, protejată în tub de protecție PEHD, Dn 140mm, pe o lungime de 9.20 m de podul existent. Cota intradosului podului este 267.55mdMN, cota de ancorare a conductei este 268.27 mdMN, astfel ancorarea conductei proiectate se va face peste cota intradosului podului.

Supratraversarea cursului de apă Sâncraiul Almașului, în comuna Zimbor prin punctele de coordonate topografice în sistem STEREO 70: mal drept (X=611275.951; Y=367063.418) și mal stâng (X=611273.473; Y=367052.549), prin ancorarea conductei PEHD Dn110 mm, protejată în tub de protecție PEHD, Dn 160mm, pe o lungime de 16.00 m de podul existent. Cota intradosului podului este 274.62 mdMN, cota de ancorare a conductei este 275.59 mdMN, astfel ancorarea conductei proiectate se va face peste cota intradosului podului.

Supratraversarea cursului de apă Valea Mare, în comuna Sanmihaiu Almașului prin punctele de coordonate topografice în sistem STEREO 70: mal drept(X=617140.846; Y=367977.762) și mal stâng ( X=617149.644; Y=367987.075), prin ancorarea conductei PEHD Dn90 mm, protejată în tub de protecție PEHD, Dn 140mm, pe o lungime de 5.50 m de podul existent. Cota intradosului podului este 258.80 mdMN, cota de ancorare a conductei este 259.07 mdMN, astfel ancorarea conductei proiectate se va face peste cota intradosului podului.

Supratraversarea cursului de apă Valea Mare, în comuna Sanmihaiu Almașului prin punctele de coordonate topografice în sistem STEREO 70: mal drept(X=617261.277; Y=367784.397) și mal stâng ( X=617279.903; Y=367779.445), prin ancorarea conductei PEHD Dn75 mm, protejată în tub de protecție PEHD, Dn 250mm, pe o lungime de 24.65 m de podul existent. Cota intradosului podului este 261.31 mdMN, cota de ancorare a conductei este 261.37 mdMN, astfel ancorarea conductei proiectate se va face peste cota intradosului podului.

Supratraversarea cursului de apă Valea Mare, în comuna Sanmihaiu Almașului prin punctele de coordonate topografice în sistem STEREO 70: mal drept(X=616860.623; Y=368851.415) și mal stâng ( X=616868.875; Y=368846.505), prin ancorarea conductei PEHD Dn140 mm, protejată în tub de protecție PEHD, Dn 250mm, pe o lungime de 8.80 m de podul existent. Cota intradosului podului este 257.58 mdMN, cota de ancorare a conductei este 257.76 mdMN, astfel ancorarea conductei proiectate se va face peste cota intradosului podului.

Supratraversarea cursului de apă Santa Maria, în comuna Sanmihaiu Almașului prin punctele de coordonate topografice în sistem STEREO 70: mal drept(X=616722.083; Y=369177.819) și mal stâng ( X=616729.073; Y=369157.465), prin ancorarea conductei PEHD Dn160 mm, protejată în tub de protecție PEHD, Dn 315mm, pe o lungime de 22.40 m de podul existent. Cota intradosului podului este 255.70 mdMN, cota de ancorare a conductei este 256.25 mdMN, astfel ancorarea conductei proiectate se va face peste cota intradosului podului.

Supratraversare viroaga V1, în localitatea Sanmihaiu Almașului prin punctele de coordonate topografice în sistem STEREO 70: mal drept(X=616811.730; Y=368361.159) și mal stâng ( X=616816.356; Y=368357.865), prin ancorarea conductei PEHD Dn140 mm, protejată în tub de protecție PEHD, Dn 200mm, pe o lungime de 5.80m de podul existent. Cota intradosului podului este 259.47 mdMN, cota de ancorare a conductei este 259.77 mdMN, astfel ancorarea conductei proiectate se va face peste cota intradosului podului.

Supratraversare viroaga V2, în localitatea Sanmihaiu Almașului prin punctele de coordonate topografice în sistem STEREO 70: mal drept(X=616798.974; Y=368354.131) și mal stâng ( X=616802.125; Y=368351.606), prin ancorarea conductei PEHD Dn140 mm, protejată în tub de protecție PEHD, Dn 200mm, pe o lungime de 6.20m de podul existent. Cota intradosului podului este 259.39 mdMN, cota de ancorare a conductei este 259.67 mdMN, astfel ancorarea conductei proiectate se va face peste cota intradosului podului.

Supratraversare viroaga V3, în localitatea Chendremal prin punctele de coordonate topografice în sistem STEREO 70: mal drept(X=614287.914; Y=368027.910) și mal stâng ( X=614294.930; Y=368028.590), prin ancorarea conductei PEHD Dn90 mm, protejată în tub de protecție PEHD, Dn 125mm, pe o lungime de 7.00m de podul existent. Cota intradosului podului este 266.10 mdMN, cota de ancorare a conductei este 266.50 mdMN, astfel ancorarea conductei proiectate se va face peste cota intradosului podului.

Supratraversare viroaga V4, în localitatea Chendremal prin punctele de coordonate topografice în sistem STEREO 70: mal drept(X=614287.147; Y=368038.370) și mal stâng (X=614293.666; Y=368039.656), prin ancorarea conductei PEHD Dn63 mm, protejată în tub de protecție PEHD, Dn90mm, pe o lungime de 6.98m de podul existent. Cota intradosului podului este 265.35 mdMN, cota de ancorare a conductei este 266.15 mdMN, astfel ancorarea conductei proiectate se va face peste cota intradosului podului.

**5.2. Subtraversări**

Subtraversarea cursului de apă Valea Mare, în comuna Sanmihaiu Almașului, prin foraj orizontal dirijat cu conductă PVC Dn 315, protejată în tub de protecție PEHD, Dn 400 mm, prin punctele de coordonate topografice în sistem STEREO 70: mal drept(X=616906.698; Y=368595.408) și mal stâng (X=616917.885; Y=368605.846), pe o lungime de L=15.30m, la o adâncime de aproximativ 1.50 m față de cota talvegului (Htalveg= 254.67 mdMN și Hconductă=253.17 mdMN) și la minim 0.60m sub cota adâncimii de afuiere.

Subtraversarea cursului de apă Santa Maria, în comuna Sanmihaiu Almașului, prin foraj orizontal dirijat cu conductă PVC Dn 160, protejată în tub de protecție PEHD, Dn 200 mm, prin punctele de coordonate topografice în sistem STEREO 70: mal drept(X=615992.520; Y=368862.646) și mal stâng (X=615996.953; Y=368851.253), pe o lungime de L=12.04m, la o adâncime de aproximativ 1.60 m față de cota talvegului (Htalveg= 254.63 mdMN și Hconductă=253.03 mdMN) și la 0.60 m sub cota adâncimii de afuiere.

Subtraversarea cursului de apă Santa Maria, în comuna Sanmihaiu Almașului, prin foraj orizontal dirijat cu conductă PVC Dn 160, protejată în tub de protecție PEHD, Dn 200 mm, prin punctele de coordonate topografice în sistem STEREO 70: mal drept(X=615991.470; Y=368862.296) și mal stâng (X=615995.421; Y=368850.706), pe o lungime de L=12.00m, la o adâncime de aproximativ 1.60 m față de cota talvegului (Htalveg= 254.63 mdMN și Hconductă= 253.03mdMN) și la 0.60 m sub cota adâncimii de afuiere.

**b2)** ***cumularea cu alte proiecte existente şi/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei şi a biodiversităţii***: realizarea proiectului implică utilizarea de agregate minerale, nisip în special, iar echipamentele necesare fiind pregătite pentru montaj de producător. Tronsoanele de reţea pozate subteran vor necesita pregătirea patului de pozare prin realizarea de săpături, mecanizat, cu ajutorul utilajelor cu ardere internă, consumatoare de motorină. Combustibilul se va achiziţiona de la staţiile peco din apropierea frontului de lucru.

**b4)** ***cantitatea şi tipurile de deşeuri generate/gestionate:***

- vor rezulta deşeuri specifice lucrărilor de construcţii care vor fi gestionate conform OUG nr. 92/2021 privind regimul deşeurilor cu modificările ulterioare, aprobată prin Legea nr.17/2023, acestea vor fi colectate selectiv și se vor valorifica/elimina numai prin operatori economici autorizați;

**b5)** ***poluarea şi alte efecte negative:*** nu există posibilitatea apariţiei unor emisii semnificative în niciunul din factorii de mediu dacă vor fi respectate următoarele măsuri:

* *pentru factorul de mediu apă:*
* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* *pentru factorul de mediu aer:*
* se recomandă stocarea materialelor în grămezi cât mai compacte (raport suprafața/volum cât mai mic);
* deșeurile vor fi evacuate cat mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza în zilele cu vânt puternic. Se vor programa lucrările în funcție de prognoza meteo;
* utilajele folosite in activitatea trebuise sa fie moderne şi întreținute corespunzător şi verificate din punct de vedere al noxelor (revizia tehnica la zi) ;
* la staționare, autovehiculele vor avea motorul oprit;
* *pentru zgomot şi vibraţii:*
* pentru a evita producerea poluării fonice, toate utilajele care produc zgomot și/sau vibrații vor fi menținute în stare bună de funcționare;
* echipamentele fixe producătoare de zgomot trebuie menținute acoperite cu carcase antifonice;
* echipamentele cu funcționare intermitentă trebuie oprite pe durata în care nu sunt utilizate;
* *pentru sol şi subsol :*
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăţa zona afectată, iar pământul contaminat va fi excavat şi preluat pentru depozitare, tratare sau eliminare de către firme autorizate;

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** riscul de producere a accidentelor care ar putea afecta mediul este redus dacă se respectă normele de lucru;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** .

Disconfortul polulaţiei pe perioada de execuţie a lucrărilor este temporar şi va fi redus prin măsurile de diminuare menţionate. Investiţia va duce la creşterea nivelului de confort al locuitorilor.

Se vor lua toate măsurile necesare să fie respectate toate prevederile legilor în vigoare pe timpul execuției lucrărilor de realizare a investiţiei.Se vor respecta în totalitate lucrările necesare organizării de șantier, conform proiectului şi se vor desfăşura doar pe amplasamentul destinat acestuia.

La terminarea execuţiei lucrărilor, terenul se va readuce la starea iniţială şi se va semăna iarbă.

**c) Amplasarea proiectului:**

**c1)** ***utilizarea actuală şi aprobată a terenurilor:*** conform certificatului de urbanism nr. 3 din 21.03.2023 emis de Consiliul Judeţean Sălaj, terenul este situat în intravilanul şi extravilanul loc. Sânmihaiu Almașului, com. Sânmihaiu Almașului, și loc. Zimbor, Chendremal, Sutoru, com. Zimbor şi aparţine domeniului public. Terenul aferent stației de epurare se află în extravilanul loc. Sânmihaiu Almașului, iar terenul aferent amplasamentului stațiilor de pompare se află situat în intravilanul și extravilanul loc. Sânmihaiu Almașului, com. Sânmihaiu Almașului, și loc. Zimbor, Chendremal, Sutoru, com. Zimbor.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** nu este cazul;

**c3) *capacitatea de absorbţie a mediului natural, acordându-se o atenţie specială următoarelor zone:***

* *zone umede, zone riverane, guri ale râurilor*: pentru realizarea investiţiei este necesar a se supratraversa, în 8 secţiuni, cursurile de apă: Crasna, Şereanca, Poniţa şi Valea nr. 32 prin conducte ancorate de structurile podurilor/podeţelor existente;
* *zone costiere şi mediul marin*: nu se află nu astfel de zone, proiectul se va implementa în intravilanul şi extravilanul loc. Horoatu Crasnei, Hurez şi Şeredeiu, reţelele vor urma trama stradală;
* *zonele montane şi forestiere*: lucrările prevăzute prin proiect se vor desfăsura în zona drumurilor;
* *arii naturale protejate de interes naţional, comunitar, internaţional*: nu se află în astfel de zone;
* *zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică*: în vecinătatea acestora nu există obiective de interes public, monumente istorice şi de arhitectură sau alte zone asupra cărora există instituit un regim de restricţie, zone de interes tradiţional. Amplasamentul analizat nu face parte din niciun sit Natura 2000.
* *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri*: nu este cazul;
* *zonele cu o densitate mare a populaţiei*: nu este cazul.

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

 d2) natura impactului: - va fi pozitivă, va conduce la creşterea confortului şi realizarea cadrului igienico-sanitar pentru populaţie şi dezvoltarea reţelelor de utilităţi,

 d3) natura transfrontalieră a impactului: - nu este cazul;

d4) intensitatea şi complexitatea impactului: - impact redus pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

 d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali

d7) cumularea impactului cu impactul altor proiecte existente şi/sau aprobate: în zonă amplasamentului propus nu se desfăşoară alte proiecte;

d8) posibilitatea de reducere efectivă a impactului: respectarea legislației în vigoare și condițiile din respectiva Decizie etapei de încadrare.

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

a) proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie.

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Sistemul de Gospodărire a Apelor Sălaj, nr. 48 din 07.09.2023 înregistrată la APM Sălaj cu nr. 7274/12.09.2023, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor şi condiţiilor de realizare a proiectului în conformitate cu proiectul de ***Aviz de gospodărire a apelor nr............*,** eliberat de Sistemul de Gospodărire a Apelor Sălaj, înregistrat la APM Sălaj nr. din :

1. Începerea execuției se va anunța cu 10 zile înainte la Sistemul de Gospodărire a Apelor Sălaj, iar desfășurarea acestora se va face sub directa supraveghere a personalului de specialitate din cadrul Sistemului de Gospodărire a Apelor Sălaj.

2. Pe parcursul execuției lucrărilor și după, constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. În perioada de execuție a lucrărilor se vor lua toate măsurile ce se impun pentru evitarea poluării apelor, pentru protecția factorilor de mediu, a zonelor apropiate, luându-se măsuri de prevenire și combatere a poluării accidentale, în special cu produse petroliere ca urmare a exploatării utilajelor tehnologice.

3. Se interzice evacuarea de ape uzate, deșeuri și alte substanțe poluante în apele de suprafața sau subterane.

4. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

5. Recepția finală a lucrărilor se va face în prezența delegatului Sistemului de Gospodărire a Apelor Sălaj.

6. În cazul în care apar modificări ce impun schimbarea soluțiilor avizate, beneficiarul investiției va solicita și obține Aviz de gospodărire a apelor modificator, conform prevederilor Ordinului MAP nr. 828/2019.

7. După finalizarea lucrărilor , beneficiarul are obligația să solicite emiterea Autorizației de Gospodărire a Apelor în conformitate cu prevederile Legii Apelor nr. 107/1996 cu modificările și completările ulterioare.

8. Respectarea regimului restricționat de folosința a terenurilor în zona de protecție a cursului de apă, conform prevederilor Legii Apelor nr.107/1996 cu modificările și completările ulterioare, Anexa nr.2 și luarea măsurilor necesare de asigurare a stabilității albiei și malurilor în zona traversărilor.

9. Pentru ca subtraversările să poată fi identificate în teren, pozițiile acestora vor fi marcate prin cel puțin două repere(borne).

10. În cazul redimensionării podurilor pe la care se face traversarea, în corelare cu prevederile HG nr. 846/2010, se vor redimensiona și lucrările de traversare a conductei de canalizare.

11. Prezentul aviz nu se referă la stabilitatea și rezistența lucrărilor propuse și nici la calitatea materialelor prevăzute în cadrul lucrărilor.

12. Beneficiarul şi proiectantul staţiei de epurare sunt responsabili de atingerea parametrilor de calitate al efluentului staţiei de epurare, in condiţiile unor exploatări corespunzătoare a acesteia.

13. Beneficiarul şi proiectantul vor urmări îndeaproape executarea lucrărilor prevăzute în documentaţia tehnică de fundamentare, beneficiarului revenindu-i obligaţia să anunţe orice modificare faţă de prevederile prezentului aviz, cu o săptămâna înainte de producerea acesteia.

14. În functie de evoluția ulterioară a calității receptorilor naturali, emitentul prezentului aviz de gospodărire a apelor își rezervă dreptul de a modifica valorile limită ale indicatorilor de calitate a efluentului stației de epurare în scopul atingerii obiectivelor de mediu pentru corpurile de apă (conf. Art. 4, alin (3) din Anexa nr. 3 la H.G. nr. 188/2002 cu modificǎrile şi completǎrile ulterioare – NTPA – 001/2002).

15. Beneficiarul are obligația să monteze, înainte de punerea în funcțiune, a aparatului de măsurare a debitelor de apă evacuate din stația de epurare.

16. Beneficiarul împreună cu constructorul are obligația să ia toate măsurile care se impun pentru punerea în siguranță pe zona a traversărilor cursurilor de apă cu conducte.

17. Pe toată durata de execuție a lucrărilor este strict interzis a se efectua deversări/ descărcări de ape uzate, deșeuri lichide sau solide, carburanți sau lubrifianți în apele de suprafață sau subterane, precum şi depozitarea unor astfel de substanţe în zonele de protecţie din lungul cursurilor de apǎ.

18. Alimentarea cu carburanți a mașinilor, utilajelor, echipamentelor ce concură la realizarea investiției se va face numai în locuri special amenajate, dotate cu echipamente și mijloace de intervenție necesare în cazul înregistrării unei poluări accidentale.

19. După realizarea lucrărilor prevăzute în proiect, beneficiarul va intreprinde acțiuni de conștientizare a populației privind necesitatea racordării la sistemul de canalizare al apelor uzate, astfel încât să fie atins debitul minim necesar funcționării optime a stației de epurare propusă prin proiect, respectiv gradul de încărcare cu poluanți necesar demarării proceselor de epurare.

20. Se interzice orice evacuare de ape uzate neepurate în apele de suprafață și subterane.

21. Se va avea în vedere amenajarea corespunzătoare a platformei de stocare temporară a nămolului deshidratat în vederea prevenirii poluărilor directe sau indirecte a solului, a apelor subterane, precum și realizarea unor măsuri de protecție a nămolului deshidratat în perioadele de precipitații.

22. Beneficiarul are obligația să respecte prevederile art.59 din Legea Apelor nr. 107/1996, cu modificările și completările ulterioare, în ceea ce privește măsurarea debitelor și volumelor de apă evacuate și determinarea calității acestora.

***Caracteristicile proiectului şi/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021 privind regimul deşeurilor cu modificările ulterioare, aprobată prin Legea nr.17/2023.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.
* **Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei** **şi la punerea în funcţiune a obiectivului să solicite şi să obţină autorizaţie de mediu.**

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

ing. Anca Horotan